CELEX: 32015D0991
Language: bg
Date: 2015-06-19 00:00:00
Title: Решение (ЕС) 2015/991 на Съвета от 19 юни 2015 година за определяне на позицията, която да бъде заета от името на Европейския съюз в съответните комитети на Икономическата комисия за Европа на Организацията на обединените нации по отношение на предложенията за изменения на правила № 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 и 135 на ООН, на новото правило на ООН относно безопасността на електрическите превозни средства от категория L и на измененията на Консолидираната резолюция за конструкцията на превозните средства (R.E.3)

25.6.2015   
            
            
               BG
            
            
               Официален вестник на Европейския съюз
            
            
               L 159/62
            
         РЕШЕНИЕ (ЕС) 2015/991 НА СЪВЕТА
   от 19 юни 2015 година
   за определяне на позицията, която да бъде заета от името на Европейския съюз в съответните комитети на Икономическата комисия за Европа на Организацията на обединените нации по отношение на предложенията за изменения на правила № 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 и 135 на ООН, на новото правило на ООН относно безопасността на електрическите превозни средства от категория L и на измененията на Консолидираната резолюция за конструкцията на превозните средства (R.E.3)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114, във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               В съответствие с Решение 97/836/ЕО на Съвета (1) Съюзът се присъедини към Спогодбата на Икономическата комисия за Европа на Организацията на обединените нации (ИКЕ на ООН) за приемане на еднакви технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписания („Ревизирана спогодба от 1958 г.“).
            
         
               (2)
            
            
               В съответствие с Решение 2000/125/ЕО на Съвета (2) Съюзът се присъедини към Спогодбата за създаване на глобални технически правила за колесни превозни средства, оборудване и части, които могат да бъдат монтирани и/или използвани на колесни превозни средства („Паралелна спогодба“).
            
         
               (3)
            
            
               С Директива 2007/46/ЕО на Европейския парламент и на Съвета (3) системите за одобряване на отделните държави-членки бяха заменени с процедура на Съюза за одобряване и беше създадена хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ООН бяха включени в системата на ЕС за одобряване на типа на превозните средства като изисквания за одобряване на типа или като алтернативи на законодателството на Съюза. След приемането на посочената директива правилата на ООН в нарастваща степен се включват в законодателството на Съюза в системата на ЕС за одобряване на типа.
            
         
               (4)
            
            
               Предвид натрупания опит и техническото развитие е необходимо да се адаптират изискванията към някои елементи или характеристики, които са обхванати от правила № 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 и 135 на ООН и от Консолидираната резолюция за конструкцията на превозните средства (R.E.3).
            
         
               (5)
            
            
               За да се хармонизират съответните разпоредби за безопасност за одобряването на типа на моторните превозни средства, следва да се приеме новото правило на ООН относно безопасността на електрическите превозни средства от категория L. Също така, за да се отрази техническият прогрес, е необходимо да се приемат изменения на Консолидираната резолюция за конструкцията на превозните средства (R.E. 3).
            
         
               (6)
            
            
               Поради това е необходимо да се определи позицията, която да бъде заета от името на Съюза в Административния комитет по Ревизираната спогодба от 1958 г. и в Изпълнителния комитет по Паралелната спогодба относно приемането на горепосочените актове на ООН,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде заета от името на Съюза в рамките на Административния комитет по Ревизираната спогодба от 1958 г. и на Изпълнителния комитет по Паралелната спогодба на заседанието, което ще се проведе от 23 до 26 юни 2015 г., е да се гласува в подкрепа на актовете на ООН, изброени в приложението към настоящото решение.
   Член 2
   Настоящото решение влиза в сила в деня на приемането му.
   
      Съставено в Люксембург на 19 юни 2015 година.
      
         
            За Съвета
         
         
            Председател
         
         J. REIRS
      
   
   
      (1)  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“) (ОВ L 346, 17.12.1997 г., стр. 78).
   
      (2)  Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).
   
      (3)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).
   
      ПРИЛОЖЕНИЕ
      
                  Предложение за допълнение 6 към серия от изменения 07 на Правило № 14 (устройства за закрепване на обезопасителните колани)
               
               
                  ECE/TRANS/WP.29/2015/46
               
            
                  Предложение за допълнение 3 към серия от изменения 08 на Правило № 17 (здравина на седалките)
               
               
                  ECE/TRANS/WP.29/2015/47
               
            
                  Предложение за допълнение 4 към първоначалната серия от изменения на Правило № 28 (устройства за звуков сигнал)
               
               
                  ECE/TRANS/WP.29/2015/60
               
            
                  Предложение за допълнение 3 към серия от изменения 03 на Правило № 29 (кабини на товарни превозни средства)
               
               
                  ECE/TRANS/WP.29/2015/48
               
            
                  Предложение за допълнение 3 към серия от изменения 04 на Правило № 41 (ниво на шума от мотоциклети)
               
               
                  ECE/TRANS/WP.29/2015/61
               
            
                  Предложение за допълнение 3 към серия от изменения 06 на Правило № 49 (емисии от двигатели със запалване чрез сгъстяване и двигатели с принудително запалване, работещи с втечнен нефтен газ (LPG) и със сгъстен природен газ (CNG))
               
               
                  ECE/TRANS/WP.29/2015/55
               
            
                  Предложение за серия от изменения 03 на Правило № 51 (шум от превозни средства от категории M и N)
               
               
                  ECE/TRANS/WP.29/2015/62
               
            
                  Предложение за допълнение 20 към Правило № 54 (гуми за товарни превозни средства и техните ремаркета)
               
               
                  ECE/TRANS/WP.29/2015/66
               
            
                  Предложение за допълнение 1 към серия от изменения 02 на Правило № 59 (сменяеми изпускателни уредби)
               
               
                  ECE/TRANS/WP.29/2015/63
               
            
                  Предложение за допълнение 1 към серия от изменения 03 на Правило № 80 (здравина на седалките и техните устройства за закрепване (автобуси))
               
               
                  ECE/TRANS/WP.29/2015/49
               
            
                  Предложение за допълнение 5 към серия от изменения 06 на Правило № 83 (емисии от превозни средства от категории M1 и N1)
               
               
                  ECE/TRANS/WP.29/2015/56
               
            
                  Предложение за допълнение 1 към серия от изменения 07 на Правило № 83 (емисии от превозни средства от категории M1 и N1)
               
               
                  ECE/TRANS/WP.29/2015/57
               
            
                  Предложение за допълнение 5 към серия от изменения 03 на Правило № 95 (страничен удар)
               
               
                  ECE/TRANS/WP.29/2015/50
               
            
                  Предложение за допълнение 4 към серия от изменения 01 на Правило № 100 (безопасност на електрическите превозни средства, задвижвани с акумулаторна батерия)
               
               
                  ECE/TRANS/WP.29/2015/51
               
            
                  Предложение за допълнение 2 към серия от изменения 02 на Правило № 100 (безопасност на електрическите превозни средства, задвижвани с акумулаторна батерия)
               
               
                  ECE/TRANS/WP.29/2015/52
               
            
                  Предложение за допълнение 5 към серия от изменения 01 на Правило № 101 (емисии на CO2/разход на гориво)
               
               
                  ECE/TRANS/WP.29/2015/58
               
            
                  Предложение за допълнение 7 към първоначалната версия на Правило № 109 (регенерирани пневматични гуми за товарни превозни средства и техните ремаркета)
               
               
                  ECE/TRANS/WP.29/2015/67
               
            
                  Предложение за допълнение 8 към серия от изменения 02 на Правило № 117 (гуми по отношение на съпротивление при търкаляне, шум, излъчван при търкаляне и сцепление върху влажна повърхност)
               
               
                  ECE/TRANS/WP.29/2015/65
               
            
                  Предложение за допълнение 1 към Правило № [134] (превозни средства, задвижвани с водород и превозни средства, задвижвани с горивни клетки)
               
               
                  ECE/TRANS/WP.29/2015/53
               
            
                  Предложение за допълнение 1 към Правило № [135] (страничен удар в стълб)
               
               
                  ECE/TRANS/WP.29/2015/54
               
            
                  Предложение за допълнение 1 към серия от изменения 01 на Правило № [135] (страничен удар в стълб)
               
               
                  ECE/TRANS/WP.29/2015/71
               
            
                  Проект за правило относно безопасността на електрическите превозни средства от категория L
               
               
                  ECE/TRANS/WP.29/2015/69
               
            
                  Предложение за изменения на Консолидираната резолюция за конструкцията на превозните средства (R.E.3)
               
               
                  ECE/TRANS/WP.29/2015/35